Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: Az Alkotmánybíróság21/2009. (II. 26.) AB határozatában,22/2009. (II. 26.) AB határozatában,illetve 59/2009. (V. 22.) AB
Paragraph Index: 1219

Az Alkotmánybíróság21/2009. (II. 26.) AB határozatában,22/2009. (II. 26.) AB határozatában,illetve 59/2009. (V. 22.) AB határozatában – a Tszt.-t Tszt.2.-ként megjelölve – kifejtette: „A távhõszolgáltatás helyi közszolgáltatás, a Tszt.2. 6. § (1) bekezdése alapján a távhõszolgáltatással ellátott létesítmények távhõellátásának biztosítása a települési önkormányzat kötelezettsége. Így, mint minden közüzemi szolgáltatásra, a távhõszolgáltatásra is irányadók a polgári jognak a közüzemi szolgáltatásokra vonatkozó általános érvényû jogszabályi elõírásai, és a távhõszolgáltatás sajátosságaira tekintettel a szolgáltatás biztonságának, a fogyasztók érdekeinek védelmében, valamint más energiaellátást szabályozó jogszabályi elõírásokkalvaló összhang biztosítása érdekében külön törvény, a Tszt.2. határozza meg a távhõszolgáltatás speciális szabályait. A távhõszolgáltatás biztosítása tehát olyan helyi közfeladat, amely törvényi szabályozás alatt áll. Erre tekintettel az önkormányzat rendeletalkotási szabadsága korlátozott, a képviselõ-testületet csak a törvény felhatalmazása alapján, a törvények keretei között illeti meg a szabályozás joga. A települési önkormányzat rendeletalkotási hatáskörébe tartozó szabályozásitárgyköröket a Tszt.2. 6. § (2) bekezdése, valamint 52. § (2) bekezdése határozza meg, a 60. § (3) bekezdése kifejezetten kimondja azt is, hogy a képviselõ-testület e szabályok keretei között alkot rendeletet. A Tszt.2. 6. § (2) bekezdés c) pontja alapján a képviselõ-testület arra rendelkezik felhatalmazással, hogy rendeletében kijelölje azokat a területeket, ahol területfejlesztési, környezetvédelmi és levegõtisztaság-védelmi szempontok alapján a távhõszolgáltatás fejlesztése célszerû. A Tszt.2. rendeletalkotási felhatalmazást tartalmazó rendelkezései alapján a képviselõ-testületnek arra nincs felhatalmazása, hogy rendeletében kötelezõvé tegye a távhõszolgáltatás igénybevételét és megtiltsa a közüzemi szerzõdés felmondását. A távhõszolgáltatás – különösen a lakossági felhasználók tekintetében – természetes monopolhelyzetet élvezõ szolgáltatás, ezért a távhõszolgáltatás szabályozásában kitüntetett szerepe van a fogyasztók védelmének. Amint arra a Tszt.2. indoklása is rámutat, a fogyasztóvédelem egyik fontos eleme a szolgáltatás igénybevevõjének az a joga, hogy a közüzemi szerzõdést felmondhatja. Ezért a Tszt.2. a felhasználó jogaként szabályozza az általános közüzemi szerzõdés felmondását, azzal, hogy a 38. §-a részletesen szabályozza a felmondás feltételeit, ezzel biztosítva azt, hogy a szerzõdés felmondása más felhasználók jogait ne korlátozza, azok tulajdonában kárt ne okozzon, illetõleg ne veszélyeztesse a szolgáltatói és a felhasználói rendszer zavartalan mûködését. A Tszt.2. ugyanezen §-a lehetõséget ad a törvényi feltételek betartása mellett, távhõvel ellátott épületben, épületrészben a távhõszolgáltatás igénybevételének megszüntetésére is.” (ABK 2009. február, 147, 150.; 151, 153.; 2009. május, 580, 582–583.) Az Alkotmánybíróság tehát korábbi határozataiban a Tszt. rendelkezései alapján megállapította, hogy a távhõszolgáltatásbiztosításaolyanhelyi közfeladat,amely törvényi szabályozásalatt áll,s ezért a helyi önkormányzat képviselõ-testületét csak a törvény felhatalmazása alapján, a törvények keretei között illeti meg a szabályozás joga. A Tszt. rendelkezései alapján a képviselõ-testületnek nincs arra felhatalmazása, hogy rendeletében kötelezõvé tegye a távhõszolgáltatás igénybevételét és megtiltsa a közüzemi szerzõdés felmondását.

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes